Bàn Alcaldia Solars Bruts
dc., 05/05/2021 - 23:15

Eva Isabel Zamora Chanzà, Alcaldessa-Presidenta de l'Ajuntament d'Alcàsser, en l'ús de les facultats que li atorga l'article 21.1 e) de la Llei 7/1985 de 2 d'abril, Reguladora de les Bases de Règim General,

FA SABER,

Amb l'arribada de la primavera i de la pròxima època estival, tots els anys es produeixen una proliferació de rosegadors, mosquits i altres espècies, a més d'incrementar-se el risc d'incendis. Aquesta situació es genera, en gran part, per l'existència de solars plens d'herbes i altres residus, que provoquen un increment notable del risc per a la salubritat, seguretat i salut del veïnat.

Amb la finalitat de previndre i evitar enguany les seues pèssimes conseqüències, es recorda a les/els propietàries/is dels SOLARS, PARCEL·LES i TERRENYS que, en virtut de l'ordenança de neteja de solars, hauran de mantindre'ls lliures d'herbes, residus i en les degudes condicions d'higiene, salubritat, seguretat i ornato públic.

Hauran de realitzar la desinsectació i desratització dels solars de la seua propietat amb la finalitat d'evitar el perill per a la salut pública, des del 1 de maig fins al 15 de setembre, i molt especialment per a evitar els incendis, hauran de netejar-se d'herbes, fems i matolls, amb un termini màxim fins al 30 de maig.

Recordem la responsabilitat de cadascun dels titulars o propietaris d'aquests solars o terrenys en el supòsit d'un incendi. Igualment es recorda que hauran de cuidar que les tanques i l'arbratge no excedisquen de la línia vertical de la seua façana, procedint a la seua poda.

El personal tècnic i la Policia Local podran realitzar les inspeccions i comprovacions previstes en l'Ordenança i en la resta de normativa aplicable.

En cas d'incompliment de l'esmentada Ordenança Municipal, l'Ajuntament tramitarà els procediments d'ordres d'execució sobre els solars i els procediments sancionadors que procedisquen.

En tot cas, mentre romanga la vigència de la declaració de l'estat d'alarma sanitària per la Covid19, l'execució de les operacions necessàries haurà de realitzar-se complint en tot cas les restriccions de mobilitat i distanciament social vigent a cada moment.

Alcàsser, 5 de maig de 2021.